2019ની લોકસભાની ચુંટણીને હવે એક વર્ષ બાકી છે, ત્યારે તેની તૈયારીઓ તમામા રાજકિય પક્ષોએ શરૂ કરી દીધી છે, તાજેતરમાં કોંગ્રેસના સિનિયર નેતા કુવરજી બાવળીયાને ભાજપમાં લીધા પછી તરત મંત્રી પદ પણ આપી દીધુ છે, હવે કોંગ્રેસે પણ સૌરાષ્ટ્રમાં ખમતીધર નેતાની શોધમાં છે., સુત્રોની જાણકારી પ્રમાણે 2017માં વિધાનસભાની ચુંટણીમાં થોડાક માટે અટકી ગયેલી રાજકિય ચર્ચા આગળ વધી છે અને ભાજપના પુર્વ ધારાસભ્ય ડૉ કનુ કલસરીયાને કોંગ્રેસમાં સામેલ કરવાનો નિર્ણય લેવાઈ ગયો છે, સંભાવના એવી છે કે રાહુલ ગાંધીની અમદાવાદ મુલાકાત બાદ તેની જાહેરાંત કરવામાં આવશે.